- Jeg mener faktisk, at der er behov for en boret tunnel, så vi får en løsning, der kan binde den sydlige by sammen med den nordlige del af byen. Der er brug for et alternativ til Ringvejen og Ringgaden som hovedtrafikåre mellem nord og syd.

- Vi bliver nødt til at forholde os til, at der ifølge prognoserne om 32 år vil bo 450.000 mennesker i kommunen, og at en stor del af dem vil bosætte sig i den centrale del af byen. I forvejen er der stort pres på både Ringvejen og Ringgaden, og der er behov for at tænke i anderledes løsninger, siger han.

Alting foregår ifølge kommunen fuldstændigt krypteret og anonymiseret, så ingen - heller ikke kommunens folk - har mulighed for at finde tilbage til en specifik enhed.

Når en bluetooth-enhed - eksempelvis en telefon - passerer forbi en sensor, logges tidspunktet, og når næste sensor passeres, logges tiden også der. På den måde kan kommunen beregne, hvor lang tid det tager at køre en given strækning.

Når Aarhus Kommune kan måle fremkommeligheden på vejene - hvor hurtigt en bil kan køre fra A til B - skyldes det, at den har et netværk af 200 bluetooth-sensorer placeret rundt omkring på hele kommunens overordnede vejnet.

Bünyamin Simsek vil ikke på nuværende tidspunkt forholde sig til linjeføring, hvor tunnellen skal udmunde, og hvad projektet vil koste. Den bliver et element i det serviceetjek af byens vigtigste veje, som rådmanden netop har sat i gang. Et servicetjek, som skal give et bud på, hvad der skal laves af trafikprojekter i Aarhus frem til 2050, hvis vejene stadig skal være farbare.

Rådmanden regner med, at det vil tage ét år at lave oplægget. Derefter skal byrådet tage stilling til forslaget.

- Det er klart, at eksempelvis en boret tunnel ikke kan laves hverken i dag eller i morgen. Men hvis det er den vej, vi vil, er det vigtigt at begynde at spare op snarest, siger han.

Det katalog, som rådmandens forvaltning er gået i gang med at lave, skal også indeholde forslag, der kan forbedre fremkommeligheden i Aarhus på kortere sigt. Ringvejen skal føres over eller under Silkeborgvej, Viborgvej og Randersvej. I hvert fald skal det undersøges, hvad løsningen vil koste.

- Der er alt, alt for mange lysreguleringer på Ringvejen. Hvis vi kan få lavet løsninger i stil med den, der er lavet, hvor Åhavevej og Viby Ringvej krydser hinanden, vil vi få en helt anden trafikafvikling. Resultatet vil være, at det bliver langt hurtigere at køre på Ringvejen. Man har flere andre steder i verden med stor succes lavet lignende løsninger.

I sidste ende er det byrådet, der bestemmer, hvad der skal føres ud i livet.

- Jeg kan blot love, at der bliver nogle ideer at tage stilling til. Jeg tror, at de fleste, som følger trafikudviklingen her i byen, vil være enige med mig i, at der er behov for handling, siger Bünyamin Simsek.